“BEAUTY-DDD” วิ่งคึก! รับตัวเลขนักท่องเที่ยวจีนฟื้นหนุนยอดขายโตแจ่ม
"BEAUTY-DDD" วิ่งคึก! ขานรับตัวเลขนักท่องเที่ยวจีนฟื้นหนุนยอดขายโตแจ่ม
30 ม.ค. 2562

ผู้สื่อข่าวรายงานว่า ณ เวลา 10.16 น. ราคาหุ้น บริษัท บิวตี้ คอมมูนิตี้ จำกัด (มหาชน) หรือ BEAUTY อยู่ที่ระดับ 7.70 บาท บวก 0.20 บาท หรือ 2.67% สูงสุดที่ระดับ 7.70 บาท ต่ำสุดที่ระดับ 7.50 บาท ด้วยมูลค่าการซื้อขาย 235.78 ล้านบาท
ส่วนราคาหุ้น บริษัท ดู เดย์ ดรีม จำกัด (มหาชน) หรือ DDD อยู่ที่ระดับ 25 บาท บวก 0.70 บาท หรือ 2.88% สูงสุดที่ระดับ 25.50 บาท ต่ำสุดที่ระดับ 24.80 บาท ด้วยมูลค่าการซื้อขาย 83.35 ล้านบาท
โดยปัจจัยที่ส่งผลให้ราคาหุ้นปรับตัวเพิ่มขึ้น หลังกระทรวงการท่องเที่ยวรายงานตัวเลขนักท่องเที่ยวเดือน ธ.ค. เพิ่มขึ้น 7.68% จากงวดปีก่อน โดยนักท่องเที่ยวจีนกลับมาเติบโต 2.8% จากปีก่อน กลับมาบวกครั้งแรกในรอบ 6 เดือน หุ้นที่ได้รับปัจจัยบวกดังกล่าว ได้แก่ ท่าอากาศยานไทย (AOT) และบมจ.เอเชีย เอวิเอชั่น (AAV) นอกจากนี้ยังมีการคาดการณ์การฟื้นตัวกลุ่มค้าปลีกเครื่องสำอางที่อิงกับนักท่องเที่ยวชาวจีน ได้แก่ บมจ.บิวตี้ คอมมูนิตี้ (BEAUTY) และบมจ.ดู เดย์ ดรีม (DDD)
อนึ่งราคาหุ้น บริษัท ท่าอากาศยานไทย จำกัด (มหาชน) หรือ AOT ณ เวลา 10.23 น. อยู่ที่ระดับ 69.25 บาท บวก 0.50 บาท หรือ 0.73% ด้วยมูลค่าการซื้อขาย 101.24 ล้านบาท
ขณะที่ราคาหุ้น บริษัท เอเชีย เอวิเอชั่น จำกัด (มหาชน) หรือ AAV ณ เวลา 10.24 น. อยู่ที่ระดับ 4.08 บาท บวก 0.04 บาท หรือ 0.99% ด้วยมูลค่าการซื้อขาย 2.42 ล้านบาท